**Zmluva na poskytovanie upratovacích služieb**

**pre expozitúru Nové Zámky**

**č. C-NBS1-000-104-404**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov

(ďalej len „Obchodný zákonník“)

(ďalej len „zmluva“)

# **Článok I**

## **ZMLUVNÉ STRANY**

**Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu v tvare IBAN: <vyplní verejný obstarávateľ>

(platí pre tuzemského poskytovateľa)

<vyplní verejný obstarávateľ>

(platí pre zahraničného poskytovateľa)

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len **„objednávateľ“** v príslušnom gramatickom tvare)

a

**Poskytovateľ:**

Obchodné meno: **<vyplní uchádzač>**

Sídlo: <vyplní uchádzač>

Zapísaný: <vyplní uchádzač>

Zastúpený: <vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

(ďalej len „**poskytovateľ**“ v príslušnom gramatickom tvare)

(objednávateľ a poskytovateľ ďalej v texte zmluvy spolu len „zmluvné strany“)

## **PREAMBULA**

1. Táto zmluva je výsledkom realizácie čiastkovej zákazky na predmet „**Upratovacie služby v expozitúre Nové Zámky**“ prostredníctvom zriadeného dynamického nákupného systému s názvom „Poskytovanie upratovacích služieb“ postupom užšej súťaže podľa zákona č. 343/2015 Z. z. o verejnopm obstarávaní a ozmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky: „**Upratovacie služby v expozitúre Nové Zámky**“ (ďalej aj ako „verejné obstarávanie“ alebo „DNS“) vyhlásenom objednávateľom v Úradnom vestníku EÚ č. 942024, série S, č. oznámenia: 284991-2024 zo dňa 15.05.2024 a vo Vestníku verejného obstarávania č. 94/2024 pod číslom 12800 - MUS zo dňa 16.05.2024MUT (ďalej len „oznámenie“) a uzatvára sa s poskytovateľom ako úspešným uchádzačom v uvedenom verejnom obstarávaní.

2. Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

# **Článok II**

## **Predmet zmluvy**

* 1. Predmetom tejto zmluvy je záväzok poskytovateľa v rozsahu a za podmienok stanovených touto zmluvou a v mieste plnenia poskytovať pre objednávateľa upratovacie a čistiace služby (ďalej aj „služby“ alebo „upratovacie služby“), ktorých rozsah a bližšia špecifikácia je uvedená v Prílohe č. 1 tejto zmluvy, ktorá tvorí jej neoddeliteľnú súčasť.
  2. Objednávateľ sa touto zmluvou zaväzuje za včas a riadne poskytnuté služby zaplatiť poskytovateľovi cenu dohodnutú podľa tejto zmluvy.
  3. Poskytovateľ sa zaväzuje plniť pre objednávateľa upratovacie služby vo vlastnom mene,  s odbornou starostlivosťou a na vlastnú zodpovednosť, v kvalite a za podmienok dohodnutých v tejto zmluve, v súlade so súťažnými podkladmi a s predloženou ponukou.

# **Článok III**

**Rozsah predmetu zmluvy**

1. Poskytovateľ sa zaväzuje vykonávať upratovacie služby v nasledovnom rozsahu:

Pravidelné upratovacie služby zahŕňajúce pravidelné upratovanie denne (pracovné dni), týždenne, mesačne, polročne, ročne ako aj ďalšie činnosti na pravidelnej báze,

pričom bližšia špecifikácia požadovaných upratovacích služieb je uvedená v Prílohe č. 1 tejto zmluvy.

1. Poskytovateľ bude vykonávať upratovacie služby podľa určených alebo obvyklých technologických postupov, v súlade s platnými právnymi, prevádzkovými, požiarnymi a bezpečnostnými predpismi.
2. Poskytovanie upratovacích služieb zahŕňa aj zabezpečenie čistiacich prostriedkov, hygienického materiálu, strojov, zariadení a technologického vybavenia potrebných na plnenie predmetu zmluvy bližšie špecifikovaných v Prílohe č. 1 tejto zmluvy.

Poskytovateľ je povinný si zabezpečiť čistiace prostriedky a technologické vybavenie podľa tohto bodu zmluvy na vlastné náklady.

Pokiaľ nebude možné zabezpečiť čistiace prostriedky a/alebo technologické vybavenie podľa tohto bodu zmluvy, a to kedykoľvek počas trvania tejto zmluvy, poskytovateľ je povinný o tejto skutočnosti bezodkladne informovať objednávateľa.

1. Pri realizácii predmetu zmluvy môže poskytovateľ použiť aj subdodávateľov. Pri realizácii predmetu zmluvy subdodávateľom má poskytovateľ zodpovednosť tak, akoby ho realizoval sám.

Poskytovateľ potvrdzuje, že podľa § 41 ods. 3 zákona o verejnom obstarávaní uviedol v Prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný písomne (e-mailom) oznámiť bezodkladne objednávateľovi akúkoľvek zmenu uvedených údajov o jestvujúcom subdodávateľovi uvedenom v Prílohe č. 3, najneskôr však do troch pracovných dní odo dňa uskutočnenia zmeny.

V prípade zmeny subdodávateľa (nového subdodávateľa) je poskytovateľ povinný bezodkladne písomne (e-mailom) oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, najneskôr však do troch pracovných dní pred jeho plánovaným využitím.

Počas trvania tejto zmluvy je poskytovateľ oprávnený zmeniť subdodávateľa uvedeného v Prílohe č. 3 tejto zmluvy výlučne na základe predchádzajúceho písomného oznámenia poskytovateľa doručeného objednávateľovi a písomného súhlasu objednávateľa doručeného poskytovateľovi. Objednávateľ je povinný sa písomne vyjadriť bez zbytočného odkladu od obdržania písomnej žiadosti poskytovateľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa objednávateľ k žiadosti poskytovateľa nevyjadrí do troch pracovných dní, má sa za to, že objednávateľ s použitím subdodávateľa súhlasí.

Plnenie zmluvy alebo jej časti prostredníctvom subdodávateľa nezbavuje poskytovateľa povinnosti a zodpovednosti za plnenia subdodávateľa.

1. Poskytovateľ sa zaväzuje v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Poskytovateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z. V prípade, ak sa vyhlásenie poskytovateľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa poskytovateľ zaväzuje uhradiť objednávateľovi zmluvnú pokutu v sume rovnajúcej sa dvojnásobku pokuty uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u poskytovateľa objednávateľom.
2. Poskytovateľ sa zaväzuje, počas celej doby trvania tejto zmluvy byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákon č. 315/2016 Z. z. vzniká, pričom za jej splnenie zodpovedá poskytovateľ.

# **Článok IV**

## **Miesto a čas plnenia**

* 1. Miestom poskytovania služieb sú vnútorné priestory a vonkajšie priestory objektu objednávateľa - Národná banka Slovenska, expozitúra Nové Zámky, T. G. Masaryka č. 3, 940 62 Nové Zámky.
  2. Upratovacie a  čistiace služby bude poskytovateľ zabezpečovať v  pracovných dňoch od pondelka až do štvrtka v  čase od 11.00 hod. do 15.00 hod., v piatok v  čase od 12.00 hod. do 14.45 hod. V prípade potreby objednávateľa, a to najmä z prevádzkových dôvodov, sa poskytovateľ zaväzuje poskytovať upratovacie a čistiace služby aj mimo stanoveného času, a prispôsobiť čas upratovania a čistenia podľa požiadavky objednávateľa, ak tomu nebránia vážne dôvody.
  3. Periodicita a rozvrh poskytovania služieb je uvedený v Prílohe č. 1 tejto zmluvy.
  4. Poskytovateľ je povinný začať poskytovať služby podľa článku II bodu 1 tejto zmluvy na základe písomnej výzvy objednávateľa, a to v termíne uvedenom vo výzve, avšak najneskôr do siedmich (7) kalendárnych dní odo dňa nadobudnutia účinnosti tejto zmluvy.

# **Článok V**

## **Cena predmetu zmluvy**

* 1. Cena za poskytované služby je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov, vyhlášky Ministerstva financií SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov, a to vo výške:

Celková cena za upratovacie služby je:

**<vyplní uchádzač> EUR bez DPH**

(slovom: <vyplní uchádzač> EUR bez DPH).

* 1. Podrobná špecifikácia ceny za upratovacie služby s uvedením jednotkových cien za upratovacie služby je uvedená v Prílohe č. 2 tejto zmluvy.
  2. Cena za upratovacie služby zahŕňa všetky ekonomicky oprávnené náklady poskytovateľa vynaložené v súvislosti s poskytovaním upratovacích služieb, a to najmä náklady na zabezpečenie čistiacich prostriedkov a technologického vybavenia podľa tejto zmluvy, náklady na dopravu, náklady na odstraňovanie vád predmetu zmluvy a náklady spojené s realizáciou predmetu zmluvy po štandardnej pracovnej dobe poskytovateľa, resp. počas dní pracovného pokoja, víkendov a sviatkov .
  3. Zmena čistiacich prostriedkov a/alebo technologického vybavenia v zmysle článku III bodu 3 tejto zmluvy nie je dôvodom na úpravu ceny.
  4. Zmluvné strany sa, v súlade s § 18 ods. 1 písm. a) zákona o verejnom obstarávaní, dohodli, že poskytovateľ má právo na zmenu ceny v priebehu plnenia zmluvy za podmienok uvedených a špecifikovaných v nasledujúcich bodoch tohto článku zmluvy.

Jednotkové ceny v príslušnom časovom vyjadrení uvedené v Prílohe č. 2 tejto zmluvy, a teda aj celkovú cenu podľa bodu 1 tohto článku zmluvy možno na žiadosť poskytovateľa zvýšiť v prípade zvýšenia ceny práce z dôvodu zvýšenia ustanovenej sumy minimálnej mzdy alebo z dôvodu zvýšenia sadzby odvodov zamestnávateľa za zamestnancov do sociálnej poisťovne a zdravotnej poisťovne.

Poskytovateľ je oprávnený po uplynutí celého kalendárneho roka od nadobudnutia účinnosti zmluvy každoročne vždy ku dňu 15.01. príslušného roka požiadať o zvýšenie jednotkových cien o čiastku zodpovedajúcu zvýšeniu ceny práce zamestnancov podieľajúcich sa na plnení tejto zmluvy z dôvodu zvýšenia ustanovenej sumy minimálnej mzdy alebo zvýšenia sadzby odvodov zamestnávateľa za zamestnancov do sociálnej a zdravotnej poisťovne v predchádzajúcom roku (príklad: zmluva nadobudne účinnosť dňa 01.01.2025, jeden rok od účinnosti zmluvy je dňa 01.01.2026, takže k 15.01.2026 môže poskytovateľ požiadať o zvýšenie ceny); k tomuto zvýšeniu jednotkových cien je poskytovateľ oprávnený jedine vtedy, pokiaľ objednávateľovi odôvodní a preukáže súvis medzi zvýšením ustanovenej sumy minimálnej mzdy alebo zvýšením sadzby odvodov zamestnávateľa za zamestnancov a zvýšením ceny práce zamestnancov podieľajúcich sa na plnení predmetu tejto zmluvy.

* 1. Zvýšenie podľa bodu 5 tohto článku zmluvy nemôže byť vyššie ako 4 % oproti predchádzajúcej výške jednotkovej ceny.
  2. Zvýšenie jednotkových cien podľa tejto zmluvy potvrdia zmluvné strany uzatvorením písomného dodatku k tejto zmluve

# **Článok VI**

**Platobné podmienky**

1. Cenu za poskytnuté upratovacie služby podľa čl. V bodu 2 zmluvy bude poskytovateľ fakturovať mesačne spätne, a to najneskôr do 15 kalendárnych dní nasledujúcich po mesiaci, v ktorom boli poskytnuté upratovacie služby. Cenu za poskytnuté upratovacie služby podľa čl. V bodu 2 zmluvy v rozsahu za polročné alebo ročné upratovanie bude poskytovateľ fakturovať v nasledujúcom mesiaci po skončení poskytovania týchto upratovacích služieb. Poskytovateľ vystaví faktúru výlučne vo výške za skutočne poskytnutý predmet zmluvy, a teda len za skutočne poskytnutý rozsah upratovacích služieb v danom mesiaci. Fakturačným obdobím je jeden kalendárny mesiac, ktorý začína vždy v prvý deň kalendárneho mesiaca a končí sa v posledný deň kalendárneho mesiaca. V prípade, že sa s plnením predmetu zmluvy začne a/alebo skončí v priebehu fakturačného obdobia, cena za poskytnuté služby sa v prvý a/alebo v posledný kalendárny mesiac vyúčtuje ako alikvotná časť za dané fakturačné obdobie.
2. Faktúry sú splatné do 30 dní odo dňa ich doručenia objednávateľovi bezhotovostným prevodom na účet poskytovateľa. Za splnenie záväzku sa považuje deň odpísania dlžnej sumy z účtu objednávateľa.

1. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
2. Poskytovateľ k dohodnutej cene uplatní DPH podľa všeobecne záväzných právnych predpisov účinných v čase fakturácie. Za správne vyčíslenie výšky DPH zodpovedá v plnom rozsahu poskytovateľ. <text tejto vety platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač túto vetu odstráni>
3. V prípade, že faktúry nebudú obsahovať všetky údaje podľa zákona o dani z pridanej hodnoty, resp. nebudú po stránke vecnej alebo formálnej správne vystavené, objednávateľ ich vráti poskytovateľovi na doplnenie (prepracovanie) a nová lehota splatnosti začne plynúť dňom doručenia doplnenej (prepracovanej) faktúry objednávateľovi. <text bodu 5 platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a  zahraničný uchádzač odstráni nasledovnú časť textu bodu 5 „faktúry nebudú obsahovať všetky údaje podľa zákona o dani z pridanej hodnoty, resp.“>.
4. Poskytovateľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ vyhlasuje, že je konečným príjemcom dohodnutej ceny uvedenej v tomto článku zmluvy. <text tohto bodu platí pre zahraničného uchádzača, domáci uchádzač text tohto bodu odstráni>
5. Poskytovateľ, ktorý uvedie na faktúre daň, sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
6. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.
7. Zmluvné strany sa dohodli, že na vykonanie predmetu zmluvy (upratovacie služby)   
   v zmysle a za podmienok uvedených v tejto zmluve objednávateľ neposkytne poskytovateľovi žiadny preddavok ani zálohovú platbu.

**Článok VII**

## **Práva a povinnosti zmluvných strán**

* 1. Zmluvné strany vyhlasujú, že im je známy rozsah a povaha upratovacích služieb podľa tejto zmluvy. Poskytovateľ vyhlasuje, že sú mu známe technické i prevádzkové podmienky, za ktorých majú byť realizované upratovacie služby. Poskytovateľ vyhlasuje, že má oprávnenie na vykonávanie činností nevyhnutných pre plnenie všetkých záväzkov zo zmluvy a že je personálne, technicky a odborne spôsobilý na realizáciu upratovacích služieb v požadovanej kvalite a v dohodnutom čase.
  2. Oprávnené osoby za objednávateľa spolu s objektovým vedúcim určeným poskytovateľom jedenkrát za týždeň skontrolujú rozsah, kvalitu a dodržanie termínov poskytovaných upratovacích služieb podľa tejto zmluvy. V prípade zistenia nedostatkov v kvalite, rozsahu alebo termínoch poskytovaných upratovacích služieb spíšu zmluvné strany písomný záznam – Protokol o plnení upratovacích služieb.

Ak budú pri tejto kontrole zistené nedostatky pri poskytovaní upratovacích služieb podľa tejto zmluvy, budú tieto nedostatky bezodkladne odstránené na náklady poskytovateľa, najneskôr v lehote určenej objednávateľom. O odstránení nedostatkov poskytovaných služieb podľa predchádzajúcej vety bude poskytovateľom spísaná správa o odstránení nedostatkov, ktorú bezodkladne po odstránení nedostatkov doručí objednávateľovi. Objednávateľ je oprávnený skontrolovať odstránenie nedostatkov a požadovať pri kontrole osobnú účasť oprávnených osôb objednávateľa a objektového vedúceho poskytovateľa.

V prípade, ak budú opakovane (najmenej dvakrát za mesiac) zistené nedostatky poskytovaných upratovacích služieb v zmysle tohto bodu zmluvy, má objednávateľ právo odstúpiť od tejto zmluvy za podstatné porušenie zmluvy poskytovateľom v súlade s čl. XII bodom 6 tejto zmluvy.

* 1. Poskytovateľ je povinný poskytovať služby podľa tejto zmluvy odborne, starostlivo, hospodárne, s vyskúšanými prostriedkami, prístrojmi a metódami a vykonávať ich plánovito, v zmysle Prílohy č. 1 tejto zmluvy.
  2. Poskytovateľ a jeho personál sú povinní všetky nájdené veci v mieste poskytovania služieb bezodkladne odovzdať objednávateľovi, alebo na ním určené miesto.
  3. Poskytovateľ je povinný pri realizácii predmetu tejto zmluvy dodržiavať predpisy súvisiace s bezpečnosťou práce a požiarnou bezpečnosťou.
  4. Poskytovateľ sa zaväzuje, že odmeňovanie osôb poskytujúcich upratovacie služby je a bude v súlade so zákonom č. 663/2007 Z.z. o minimálnej mzde v znení neskorších predpisov, a nariadeniami vlády SR, ktorými sa ustanovuje suma minimálnej mzdy v SR, ako aj inými platnými právnymi predpismi súvisiacimi s odmeňovaním takýchto osôb.
  5. Poskytovateľ je povinný zabezpečiť likvidáciu všetkých odpadov vznikajúcich z jeho prác, ako sú prázdne obaly z čistiacich prostriedkov a použitý čistiaci materiál.

Poskytovateľ je povinný zabezpečiť upratovacie vozíky na triedenie odpadu.

Poskytovateľ zabezpečuje správne triedenie odpadu podľa zberných nádob v objekte. Odpad zo zberných nádob je povinný poskytovateľ vyniesť do kontajnerov v označenom objekte objednávateľa (budova na ulici T. G. Masaryka č. 3, 940 62 Nové Zámky). Vyprázdňovanie kontajnerových nádob na odpad zabezpečuje objednávateľ.

* 1. Poskytovateľ je povinný objednávateľovi bezodkladne oznámiť počas prác zistené závady, nedostatky a škody na nábytku, zariadení, elektrických zariadeniach a vodovodných inštaláciách, prípadne iné závady v mieste poskytovania služieb.
  2. Poskytovateľ je povinný najneskôr do 7 pracovných dní od nadobudnutia účinnosti tejto zmluvy písomne formou doporučeného listu doručiť objednávateľovi nasledovné zoznamy:

- zoznam kontaktných osôb poskytovateľa určených pre účely konania zmluvných strán vo veciach plnenia predmetu zmluvy, a to v rozsahu: meno a priezvisko, e-mailová adresa, telefónne číslo (ďalej len „oprávnené osoby poskytovateľa“) a

- kontaktné údaje na poverenú osobu za poskytovateľa, t. j. objektový vedúci, ktorý kontroluje rozsah a kvalitu poskytovaných upratovacích služieb za poskytovateľa, v rozsahu meno, priezvisko a telefónne číslo a

- menný zoznam upratovacieho personálu.

Každá zmena vo vyššie uvedených zoznamoch osôb musí byť poskytovateľom zaslaná oprávnenej osobe na strane objednávateľa, a to písomne formou e-mailu najneskôr 48 hodín pred vykonaním zmien.

* 1. Poskytovateľ je povinný na odôvodnenú žiadosť objednávateľa zabezpečiť výmenu upratovacieho personálu, a to s účinnosťou od nasledujúceho kalendárneho mesiaca po obdržaní žiadosti objednávateľa. Objednávateľ je oprávnený vzniesť takúto požiadavku po tom, ako došlo k porušeniu povinností pracovníka poskytovateľa v zmysle ustanovení tejto zmluvy uvedených v čl. VII bodoch 1, 3, 4, 5, 7, 8 alebo v bode 11 tejto zmluvy.

V prípade, ak poskytovateľ opakovane poruší povinnosť podľa tohto bodu zmluvy, má objednávateľ právo odstúpiť od tejto zmluvy za nepodstatné porušenie zmluvy v súlade s čl. XII bodom 7 tejto zmluvy.

* 1. Poskytovateľ sa zaväzuje zachovávať mlčanlivosť o všetkých skutočnostiach týkajúcich sa objednávateľa, o ktorých sa dozvie v súvislosti s plnením predmetu tejto zmluvy. Povinnosť zachovávať mlčanlivosť sa vzťahuje aj na všetkých zamestnancov poskytovateľa a zamestnancov subdodávateľa a nie je možné sa jej nijako zbaviť. Poskytovateľ sa zaväzuje zamestnancov zaviazať záväzkom mlčanlivosti o všetkých skutočnostiach, o ktorých sa dozvedeli pri výkone práce. V prípade plnenia predmetu zmluvy prostredníctvom subdodávateľa je poskytovateľ povinný zabezpečiť, aby subdodávateľ zaviazal záväzkom mlčanlivosti svojich zamestnancov. Táto povinnosť je časovo neohraničená a trvá aj po ukončení zmluvy. V prípade porušenia záväzku mlčanlivosti zamestnancom poskytovateľa alebo zamestnancom subdodávateľa, sa toto porušenie považuje za porušenie záväzku mlčanlivosti poskytovateľa. V prípade porušenia tohto záväzku je poskytovateľ povinný uhradiť objednávateľovi ním zavinenú preukázateľnú škodu. V prípade, že škodu nie je možné finančne vyjadriť (napr. §17, § 44 Obchodného zákonníka), je poskytovateľ povinný uhradiť objednávateľovizmluvnú pokutu vo výške 5.000,00 EUR za každý preukázaný prípad zneužitia interných informácií a údajov.
  2. Objednávateľ zabezpečí dodávku teplej a studenej vody, elektrický prúd a osvetlenie v potrebnej miere na vykonávanie upratovacích služieb na vlastné náklady.
  3. Objednávateľ zabezpečí poskytovateľovi bezplatne uzamykateľné priestory na prezliekanie upratovacieho personálu a na odkladanie materiálu, zariadenia, strojov a čistiacich prostriedkov. Za vnesené a odložené predmety poskytovateľa alebo upratovacieho personálu objednávateľ nezodpovedá. Priestor je situovaný na prízemí objektu. Poskytovateľ sa zaväzuje udržiavať dané priestory v čistote.
  4. Objednávateľ poskytne upratovaciemu personálu a pracovníkom poskytovateľa kľúče od upratovacích priestorov určených na plnenie predmetu zmluvy, alebo zabezpečí iný bezproblémový prístup k týmto priestorom, a to vždy v príslušný deň poskytovania upratovacích služieb. Po skončení upratovacích služieb v tento deň pracovníci poskytovateľa vrátia kľúče objednávateľovi.
  5. Objednávateľ je povinný najneskôr do troch (3) kalendárnych dní od nadobudnutia účinnosti tejto zmluvy písomne formou e-mailu doručiť poskytovateľovi (kontaktnej osobe uvedenej pri podpise zmluvy) zoznam kontaktných osôb objednávateľa určených pre účely rokovania zmluvných strán vo veciach plnenia predmetu zmluvy, a to v rozsahu: meno a priezvisko, e-mailová adresa, telefónne číslo (ďalej len „oprávnené osoby objednávateľa“).
  6. Objednávateľ má právo kontrolovať osoby poskytovateľa, prostredníctvom ktorých plní predmet tejto zmluvy, pri činnostiach v rámci plnenia predmetu zmluvy vykonávaných v priestoroch objednávateľa.

# **Článok VIII**

## **Upratovací personál**

1. Poskytovateľ je povinný zabezpečiť odborne spôsobilé osoby, prostredníctvom ktorých plní predmet tejto zmluvy (ďalej spolu len „pracovníci“).

Poskytovateľ je povinný zabezpečiť najmenej 2 pravidelných pracovníkov pri plnení svojich povinností podľa tejto zmluvy.

Poskytovateľ je povinný určiť poverenú osobu za poskytovateľa, t. j. objektový vedúci, ktorý kontroluje rozsah a kvalitu poskytovaných čistiacich služieb za poskytovateľa, a ktorý bude k dispozícii (k dispozícii osobne alebo telefonicky podľa dohody zmluvných strán) objednávateľovi každý deň v čase vykonávania čistiacich služieb.

1. Poskytovateľ je povinný zabezpečiť, aby osoby, prostredníctvom ktorých plní predmet tejto zmluvy v objektoch objednávateľa dodržiavali všetky všeobecne záväzné predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených osôb objednávateľa. Poskytovateľ sa zaväzuje, že plnenie predmetu tejto zmluvy budú vykonávať výlučne osoby bez záznamu v registri trestov.
2. Upratovací personál je povinný vykonávať všetky upratovacie a čistiace práce na základe príkazu oprávnenej osoby poskytovateľa.
3. Každému pracovníkovi je prísne zakázané:
4. prezerať a/alebo čítať dokumentáciu, aktá, zošity, písomnosti a akékoľvek iné nosiče informácií nachádzajúce sa v miestnostiach alebo iných priestoroch objednávateľa,
5. používať kancelársku techniku (ako počítače, kopírovacie stroje, faxy a telefóny) a akékoľvek iné technické zariadenia nachádzajúce sa v miestnostiach alebo iných priestoroch objednávateľa,
6. otvárať skrine, skrinky, písacie stoly, a akékoľvek iné zariadenia nachádzajúce sa v miestnostiach alebo v iných priestoroch objednávateľa,
7. umožniť do priestorov objednávateľa prístup osobám, ktoré nie sú poskytovateľom určené na poskytovanie služieb,
8. vynášať, presúvať alebo inak premiestňovať (ďalej len „vynášať“) materiály, stroje, prístroje, zariadenia, informácie, nosiče informácií a akékoľvek iné veci (ďalej len „predmety“) patriace objednávateľovi, zamestnancom objednávateľa alebo tretím osobám (s výnimkou predmetov patriacich poskytovateľovi a tiež s výnimkou odstránenia odpadu vzniknutého ako výsledok výkonu služieb), a to jednak vynášať predmety von z jednotlivých miestností alebo z iných priestorov objednávateľa (kde sa jednotlivé predmety nachádzajú) a jednak von z budovy objednávateľa; za účelom kontroly dodržiavania tohto zákazu vynášania predmetov je každá osoba z personálu poskytovateľa povinná podrobiť sa osobnej kontrole (najmä pri opustení priestorov budovy objednávateľa) vykonávanej zástupcom poskytovateľa a na požiadanie aj osobnej kontrole vykonávanej zástupcom objednávateľa (napríklad členmi bankovej polície objednávateľa).
9. Poskytovateľ zodpovedá za dôsledné využitie pridelených kľúčov podľa čl. VII bodu 14 tejto zmluvy, a to len na účely poskytovania upratovacích služieb, odomykania a zamykania miestností a za to, že do miestností nebudú vstupovať tretie osoby. Za zverené kľúče nesie poskytovateľ plnú zodpovednosť. Objednávateľ poskytne upratovaciemu personálu a pracovníkom poskytovateľa kľúče od upratovacích priestorov určených na plnenie predmetu zmluvy, alebo zabezpečí iný bezproblémový prístup k týmto priestorom, a to vždy v príslušný deň poskytovania upratovacích služieb. Po skončení upratovacích služieb v tento deň pracovníci poskytovateľa vrátia kľúče objednávateľovi. Každú stratu kľúčov poskytovateľ bezodkladne nahlási objednávateľovi a všetky náklady s tým spojené bude hradiť poskytovateľ. Poskytovateľ ručí za to, že jeho pracovníci svojou prítomnosťou nenarušia chod organizácie objednávateľa, neodcudzia žiadny materiál, ani písomnosti, s ktorými budú prichádzať do styku.
10. Objektový vedúci poskytovateľa je povinný kontrolovať dodržiavanie zákazu vynášania predmetov podľa bodu 4 písm. e) tohto článku zmluvy pri každom opustení priestorov objednávateľa ktoroukoľvek osobou z personálu poskytovateľa (a podľa potreby vykonať aj osobnú kontrolu osoby z personálu poskytovateľa, ktorá opúšťa priestory objednávateľa).
11. Pokiaľ poskytovateľ poverí plnením ktoréhokoľvek zo záväzkov podľa tejto zmluvy tretiu stranu, má poskytovateľ voči objednávateľovi rovnakú zodpovednosť za poskytnutie predmetu zmluvy a za prípadné škody, náklady a únik dôverných informácií spôsobený treťou stranou, ako by plnil tieto záväzky sám.

# **Článok IX**

## **Zodpovednosť za vady a reklamácie**

1. Poskytovateľ zodpovedá za kvalitu a odbornosť poskytovaných služieb podľa článku II. tejto zmluvy.
2. Kontrolu plnenia povinností poskytovateľom podľa tejto zmluvy je objednávateľ oprávnený vykonávať priebežne.
3. Objednávateľ je oprávnený vykonávať kontrolu splnenia povinností poskytovaných upratovacích služieb. Ak majú poskytované upratovacie služby vady zistené objednávateľom, je oprávnená osoba objednávateľa povinná bez zbytočného odkladu upovedomiť o tejto skutočnosti objektového vedúceho, a to písomne na e-mailovú adresu uvedenú poskytovateľom (prípadne zaslať správu s fotodokumentáciou konkrétneho porušenia) (ďalej len „reklamácia“).

Poskytovateľ má právo vyjadriť sa k reklamácii.

Poskytovateľ je povinný odstrániť vady plnenia bezodkladne po písomnom (e-mailom) oznámení reklamácie, najneskôr však do 48 hodín od nahlásenia reklamácie. Objednávateľ požaduje, aby v tomto prípade poskytovateľ informoval písomne (e-mailom) objednávateľa o odstránení vád. Objednávateľ môže požadovať, aby pracovník poskytovateľa zistené nedostatky odstránil okamžite na mieste plnenia, ak je to za daných okolností možné.

V prípade vadného plnenia predmetu tejto zmluvy opakovane v priebehu jedného kalendárneho mesiaca bude takéto porušenie zmluvných povinností považované za podstatné porušenie zmluvy a objednávateľ je oprávnený od tejto zmluvy odstúpiť.

# **Článok X**

## **Zodpovednosť za škodu a zmluvné sankcie**

1. Poskytovateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
2. Poskytovateľ zodpovedá za škody, ktoré vzniknú pri poskytovaní služieb podľa tejto zmluvy, zavinené ním, alebo jeho personálom.
3. V prípade porušenia povinnosti poskytovateľa dodávať čistiaci a hygienický materiál podľa článku III bodu 3 tejto zmluvy, je objednávateľ oprávnený požadovať od poskytovateľa zaplatenie zmluvnej pokuty vo výške 100,00 EUR za každý aj začatý deň omeškania poskytovateľa.
4. V prípade omeškania poskytovateľa s odstránením vád v lehote podľa článku IX bodu 3 tejto zmluvy, je objednávateľ oprávnený požadovať od poskytovateľa zaplatenie zmluvnej pokuty vo výške 100,00 EUR za každý aj začatý deň omeškania poskytovateľa.
5. Za každé jednotlivé porušenie povinností poskytovateľa, ktoré vyplývajú z predpisov a zásad bezpečnosti a ochrany zdravia pri práci, má objednávateľ právo uplatniť a poskytovateľ povinnosť zaplatiť zmluvnú pokutu vo výške 500,00 EUR jednorazovo.
6. V prípade omeškania objednávateľa s platením faktúr podľa tejto zmluvy je poskytovateľ oprávnený účtovať objednávateľovi úroky z omeškania vo výške podľa platných ustanovení Obchodného zákonníka.
7. Pokiaľ nie je v niektorom z ustanovení tejto zmluvy uvedené inak, v prípade porušenia akýchkoľvek povinností poskytovateľom vyplývajúcich mu z tejto zmluvy je objednávateľ oprávnený si voči poskytovateľovi uplatňovať popri nároku na zmluvnú pokutu aj nárok na náhradu škody, a to v plnom rozsahu vzniknutej škody.
8. Nárok na zmluvnú pokutu a na náhradu škody nezaniká ani v prípade odstúpenia od zmluvy.
9. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.

**Článok XI**

## **Poistenie**

Na zaistenie prípadných nárokov objednávateľa na náhradu škody vyplývajúcej z tejto zmluvy poskytovateľ vyhlasuje, že má uzavreté poistenie zodpovednosti za škodu spôsobenú pri výkone služby. Poskytovateľ je povinný predložiť objednávateľovi ku dňu podpísania tejto zmluvy platnú a účinnú poistnú zmluvu o poistení zodpovednosti za škodu podľa prvej vety s dohodnutou poistnou sumou najmenej 10.000,00 EUR.

# **Článok XII**

## **Účinnosť a zánik zmluvy**

* + 1. Táto zmluva sa uzatvára na dobu určitú, a to na 4 (štyri) roky odo dňa nadobudnutia jej účinnosti.
    2. Táto zmluva môže zaniknúť pred uplynutím doby jej trvania, aj písomnou dohodou zmluvných strán, písomnou výpoveďou objednávateľa a písomným odstúpením od zmluvy.
    3. V prípade zániku zmluvy dohodou zmluvných strán, táto zaniká dňom uvedeným v tejto dohode. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
    4. Objednávateľ je oprávnený zmluvu písomne vypovedať, a to aj bez udania dôvodu. Výpovedná doba je trojmesačná a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane. Počas plynutia výpovednej doby sú zmluvné strany povinné dodržiavať podmienky tejto zmluvy v plnom rozsahu.
    5. Ktorákoľvek zo zmluvných strán môže odstúpiť od tejto zmluvy v prípade podstatného porušenia tejto zmluvy druhou zmluvnou stranou alebo nepodstatného porušenia tejto zmluvy druhou zmluvnou stranou, a to z dôvodov podľa Obchodného zákonníka alebo v prípadoch ustanovených touto zmluvou.
    6. Za podstatné porušenie tejto zmluvy na strane poskytovateľa s možnosťou objednávateľa odstúpiť od zmluvy s okamžitou účinnosťou sa považuje:

- opakované (minimálne dvakrát) nedodržanie plánovaného denného, týždenného a mesačného objemu poskytovaných služieb s následnou reklamáciou v zmysle článku IX. bodu 3. tejto zmluvy,

- nedodržanie povinnosti podľa článku III bodu 3, čl. VII bodu 5, bodu 7 alebo bodu 11 tejto zmluvy,

- porušenie zákazu nelegálnej práce a nelegálneho zamestnávania v zmysle právneho poriadku Slovenskej republiky,

- podstatné porušenia zmluvy definované v iných ustanoveniach tejto zmluvy.

* + 1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana opakovane poruší svoju zmluvnú povinnosť a ani napriek písomnému upozorneniu na porušovane povinností podľa tejto zmluvy nevykoná nápravu po uplynutí dodatočnej lehoty na nápravu. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia povinností ani v dodatočnej lehote.
    2. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane.
    3. Objednávateľ môže odstúpiť od tejto zmluvy aj v súlade s ustanovením § 19 zákona o verejnom obstarávaní.

# **Článok XIII**

## **Nahradenie poskytovateľa**

* + 1. Zmluvné strany sa v súlade s § 18 ods. 1 písm. a) a d) bod 1. zákona o verejnom obstarávaní dohodli, že v prípade podstatného porušenia zmluvy poskytovateľom je objednávateľ oprávnený vykonať zmenu zmluvy spočívajúcu v zmene osoby poskytovateľa.
    2. Zmenu v osobe poskytovateľa je objednávateľ oprávnený vykonať nahradením pôvodného poskytovateľa (ďalej len „pôvodný poskytovateľ“) subjektom, ktorý ako uchádzač vo verejnom obstarávaní, ktorého výsledkom je uzatvorenie tejto zmluvy, splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov a umiestnil sa na druhom mieste v poradí (následne analogicky na treťom mieste v poradí alebo na ďalšom mieste v poradí) na základe vyhodnotenia kritérií vo verejnom obstarávaní, ktorého výsledkom je uzatvorenie tejto zmluvy (ďalej len „nový poskytovateľ").
    3. Poskytovateľ súhlasí s takouto zmenou zmluvy, ak objednávateľ nahradí pôvodného poskytovateľa novým poskytovateľom podľa bodu 2 tohto článku zmluvy. Poskytovateľ súhlasí s tým, že nadobudnutím účinnosti zmeny v osobe poskytovateľa prestáva byť zmluvnou stranou zmluvy a zmluvnou stranou zmluvy sa stáva nový poskytovateľ.
    4. Pôvodný poskytovateľ je povinný kontinuálne a riadne od oznámenia objednávateľa za účelom zmeny zmluvy podľa tohto článku zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie zmluvy do okamihu zmeny v osobe poskytovateľa, odovzdať objednávateľovi všetky potrebné veci, ktoré mu boli objednávateľom poskytnuté na účel riadneho plnenia tejto zmluvy (napr. vstupové karty a dokumenty, ktoré vznikli v súvislosti s poskytovaním upratovacích služieb (BOZP) tak, aby nedošlo k vzniku škody alebo inej ujmy objednávateľovi.
    5. V prípade omeškania pôvodného poskytovateľa s plnením povinnosti podľa bodu 4 tohto článku zmluvy (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany pôvodného poskytovateľa vo výške 150,00 EUR (slovom: stopäťdesiat eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.
    6. Nahradenie pôvodného poskytovateľa novým poskytovateľom sa v súlade s § 18 ods. 1 písm. a) zákona o verejnom obstarávaní, okrem vyššie uvedeného, riadi týmito pravidlami:

Objednávateľ písomne oznámi pôvodnému poskytovateľovi nahradenie pôvodného poskytovateľa novým poskytovateľom, pričom toto oznámenie bude obsahovať termín, ku ktorému má k zámene poskytovateľov prísť, avšak najskôr k prvému dňu mesiaca nasledujúceho po doručení oznámenia pôvodnému poskytovateľovi, identifikačné údaje nového poskytovateľa, odôvodnenie nahradenia pôvodného poskytovateľa novým poskytovateľom a požiadavky na súčinnosť, ktorú je pôvodný poskytovateľ povinný poskytnúť objednávateľovi v zmysle tejto zmluvy.

# **Článok XIV**

## **Vyššia moc**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, pandémia, nepriaznivé poveternostné podmienky neumožňujúce poskytovanie služieb postupmi podľa tejto zmluvy).
2. Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Poskytovateľ je povinný preukázať nepriaznivé poveternostné podmienky písomným potvrdením Slovenského hydrometeorologického ústavu. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti, ďalej budú zmluvné strany postupovať podľa Obchodného zákonníka.

# **Článok XV**

## **Záverečné ustanovenia**

* 1. Táto zmluva je vyhotovená v piatich rovnopisoch, dva rovnopisy sú určené pre poskytovateľa a tri rovnopisy sú určené pre objednávateľa. Všetky rovnopisy sú považované za rovnocenné.
  2. Zmluvné strany sa dohodli, že písomná korešpondencia bude doručovaná na adresy uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
  3. Túto zmluvu možno meniť, dopĺňať výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
  4. Zmluvné strany sa zaväzujú riešiť vzniknuté spory predovšetkým dohodou. Ak dohoda nie je možná, o spore rozhodne príslušný súd Slovenskej republiky.
  5. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany, a že vykonajú všetko pre realizáciu predmetu zmluvy.
  6. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
  7. Právne vzťahy výslovne neupravené touto zmluvou sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky. Zmluvné strany sa dohodli, že táto zmluva a ich vzájomné majetkové vzťahy vzniknuté z tejto zmluvy sa budú spravovať právnym poriadkom Slovenskej republiky.
  8. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (*zákona č. 211/2000 Z. z. v znení neskorších predpisov*) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (*zákona č. 40/1964 Zb. v znení neskorších predpisov*). Poskytovateľ berie na vedomie zverejnenie tejto zmluvy (vrátane jej prípadných dodatkov) a faktúr poskytovateľa doručených objednávateľovi, pričom poskytovateľ tiež disponuje písomným súhlasom inej dotknutej osoby (osoby konajúcej za poskytovateľa) na zverejnenie jej údajov v tejto zmluve a vo faktúrach poskytovateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
  9. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcom po dni jej zverejnenia na webovom sídle (internetovej stránke) objednávateľa [*§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám*].
  10. Objednávateľ pri spracúvaní osobných údajov dotknutých osôb poskytovateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadením Európskeho parlamentu a Rady (EÚ) č. 2016/679 z dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
  11. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
  12. Neoddeliteľnou súčasťou tejto zmluvy sú nasledovné prílohy:

Príloha č. 1: Špecifikácia služieb

Príloha č. 2: Špecifikácia jednotkových cien

Príloha č. 3: Zoznam subdodávateľov

|  |  |  |  |  |
| --- | --- | --- | --- | --- |
| Za objednávateľa: | |  | Za poskytovateľa: | |
| V Bratislave, dňa | |  | V Bratislave, dňa | |
| **Národná banka Slovenska** | |  | <vyplní uchádzač> | |
|  | | | | |
| Meno: | <vyplní verejný obstarávateľ> |  | Meno: | <vyplní verejný obstarávateľ> |
| Funkcia: | <vyplní verejný obstarávateľ> |  | Funkcia: | <vyplní verejný obstarávateľ> |

**Príloha č. 1**

**k** **Zmluve na poskytovanie upratovacích služieb pre expozitúru Nové Zámky č. C-NBS1-000-104-404**

**Špecifikácia služieb**

**Predmetom zmluvy je**: poskytovanie upratovacích a čistiacich služieb vnútorných priestorov objektu objednávateľa – Národná banka Slovenska, expozitúra Nové Zámky, T. G. Masaryka č. 3, 940 62 Nové Zámky.

Technologické vybavenie v celom rozsahu, ako napríklad upratovacie vozíky pre triedenie odpadového plastu a papiera, zmesového odpadu a bioodpadu, mopy, návleky na mopy, vysávače, vedierka, handričky a pod., si zabezpečuje poskytovateľ.

Čistiace a dezinfekčné prostriedky a hygienický materiál v celom rozsahu, ako napríklad toaletný papier, mydlo, papierové utierky, hygienické vrecká, vrecia do košov, čistiace prostriedky na umývanie podláh, čistiace prostriedky na umývanie a čistenie sociálnych zariadení, čistiace prostriedky na umývanie okien, prostriedky na ošetrenie kože, čistiace prostriedky na nerez, zabezpečuje poskytovateľ.

Poskytovateľ je povinný si zabezpečiť na plnenie predmetu zmluvy všetky potrebné čistiace prostriedky, stroje, prístroje, hygienický materiál, zariadenia a mechanické prostriedky na vlastné náklady tzn. musí ich mať započítané v cene predmetu zmluvy.

Objednávateľ neposkytuje vyššie uvedený hygienický materiál. Hygienický materiál do sociálnych zariadení bude dopĺňaný podľa potreby tak, aby nevznikla situácia nedostatku hygienického materiálu v sociálnych zariadeniach. Vrecká do košov budú vymieňané podľa potreby tak, aby tieto boli vždy použiteľné.

Všetky čistiace prostriedky a technologické zariadenia použité na vykonávanie upratovacích služieb musia byť zdravotne nezávadné a v súlade s príslušnými právnym predpismi upravujúcimi certifikáciu a preukazovanie zhody výrobkov.

**Počet zamestnancov v budove** objektu objednávateľa – Národná banka Slovenska, expozitúra Nové Zámky, T. G. Masaryka č. 3, 940 62 Nové Zámky je 17 osôb.

**Rozsah upratovania:**

**Celková upratovaná plocha v 2 podlažnej budove a prístavbe je 1 142 m2.**

**Celková plocha vonkajších priestorov je 237 m2.**

**Časť 1. Upratovanie a čistenie kancelárskych priestorov:**

***1.1 Chodby, vestibuly a schodiská***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **chodby, vestibuly, schodiská** | **Poter** | **Dlažba/PVC** |
| Prízemie | 21,35 | 2,90 | 18,45 |
| 1. NP | 77,10 | 0,00 | 77,10 |
| **SPOLU v m2** | **98,45** | **2,90** | **95,55** |

***1.2*** ***Kancelárie***

*Výmery a špecifikácia upratovaných plôch:*

Ide o celkovú podlahovú plochu, nie je zohľadnené zastavanie vstavaným nábytkom.

|  |  |  |  |
| --- | --- | --- | --- |
|  | **Kancelárie,** | **koberec** | **Dlažba/PVC** |
| Prízemie | 299,80 | 75,55 | 224,25 |
| 1. NP | 53,65 | 53,65 | 0,00 |
| **SPOLU v m2** | **353,45** | **129,20** | **224,25** |

***1.3 Sociálne zariadenia***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Sociálne zariadenia** | **PVC** | **keramika** |
| Prízemie | 38,05 | 5,30 | 32,75 |
| 1. NP | 2,90 | 0,00 | 2,90 |
| **SPOLU v m2** | **40,95** | **5,30** | **35,65** |

***1.4 Kuchynky***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Kuchynky** | **koberec** | **PVC** |
| Prízemie | 11,80 | 11,80 | 0,00 |
| 1. NP | 7,30 | 0,00 | 7,30 |
| **SPOLU v m2** | **19,10** | **11,80** | **7,30** |

R**ozsah plnenia: 5 x týždenne (pracovné dni)**

* vyprázdnenie a udržiavanie čistoty odpadkových (20 ks) a separačných košov, výmena igelitových vriec podľa potreby, v prípade krabíc je potrebné ich rozloženie, transport smetia do určených kontajnerov v objekte objednávateľa
* utieranie prachu zo všetkých dostupných plôch (nábytok 24 ks, stoly 12 ks, pulty 3 ks, police 7 ks, kopírovacie stroje 4 ks, chladničky 3 ks, mikrovlnné rúry 3 ks
* umývanie podláh a schodiska (20 m2)
* umývanie presklených častí dverí na miestach častého dotyku dverí (5 ks)
* udržovanie (zametanie, čistenie, umývanie) vstupnej časti exteriéru do 1 m pred budovou
* dopĺňanie hygienického materiálu: tekuté mydlo, toaletný papier, hygienické vrecká, papierové utierky, vrecká do košov a skartovacích prístrojov\*
* čistenie sociálnych zariadení – WC misy, pisoáre, umývadlá vrátane spodnej časti sanity, vodovodné batérie, leštenie zrkadiel, umývanie podlahy (21 m2)

**Rozsah plnenia: 1 x týždenne – každý pondelok v týždni**

* čistenie a dezinfekcia 3 kuchyniek– nerezový drez a odkladací priestor, vodovodné batérie, dvierka chladničiek 3 ks a kuchynských liniek 20 ks, keramické obklady 10 m2
* dezinfekcia sociálnych zariadení
* umývanie dverí - 56 ks
* vysávanie kobercov – 134 m2
* vysávanie čalúneného nábytku

**Rozsah plnenia: 1 x mesačne – k prvému pracovnému dňu v mesiaci**

* utieranie prachu z menej dostupných miest a odstraňovanie pavučín
* čistenie spodných častí stoličiek
* umývanie odpadkových košov na separovaný odpad – 7 ks
* celkové umytie keramických obkladov vo WC, kuchynkách a 2 sprchových kútoch
* čistenie nábytku - 24 ks a jeho ošetrenie doporučeným prípravkom
* zametanie a umývanie šatní – 20 m2
* umývanie priestoru určeného vedúcou expozitúry – cca 130 m2

**Rozsah plnenia: 2 x ročne**

* tepovanie kobercov – 141 m2
* čistenie monitorovacej chodby – 19 m2
* čistenie a vysávanie radiátorov zvonku aj zvnútra: počitáreň mincí - 1 ks a počitáreň bankoviek  2 ks radiátorov
* umývanie a leštenie zábradlia na schodisku
* strojové čistenie a umývanie prístupovej plochy a schodov pred budovou
* čistenie stropných svetiel – 132 ks s antistatickými metličkami
* čistenie nábytku - 51 ks a jeho ošetrenie doporučeným prípravkom

**Rozsah plnenia: 1 x ročne**

* čistenie a ošetrenie kožených sedačiek – 4 ks (2x dvojsedačka a 2x kreslo) a kožených stoličiek – 20 ks
* tepovanie čalúneného nábytku
* generálne vyčistenie podláh (PVC 206,20 m2, kamenina 46,5 m2 a betón 391 m2) a ich impregnácia, leštenie alebo iné ošetrenie

\*Dodávanie a dopĺňanie sociálnych zariadení hygienickým materiálom:

- tekuté mydlo dezinfekčné – obsah fľaše 500 ml s dávkovačom, bez značkového zásobníka

(voľne stojaca fľaša)

- toaletný papier – priemer kotúča max do 14 cm, šírka max do 11 cm, do zásobníkov CWS

- hygienické vrecká – rozmer 8 cm x 12,5 cm (25 cm ) do zásobníkov CWS

- papierové utierky na ruky – jednovrstvové, skladané „ Z“, biele, rozmery 24 cm x 10,5 cm

(21cm) do zásobníkov CWS Best Paper

- papierové rolky – kód 286, do zásobníkov CWS Best Paper Roll 212

- vrecká do košov – 18 l - rozmery 40 x 47 cm, 50 l - rozmery 60 x 70 cm

- vrecká do skartovacích prístrojov – 32 l, 60 l, 120 l

**Časť 2. Umývanie okien a presklených výplní**

Umývanie okien a presklených výplní bude zabezpečované v dňoch podľa dohody a uskutoční sa v konkrétnom termíne s  polročnou a ročnou frekvenciou.

Technologické vybavenie ako napríklad vedierka, handričky, stierky, rebríky a pod. si zabezpečuje poskytovateľ.

Čistiace a dezinfekčné prostriedky si zabezpečuje poskytovateľ.

**Rozsah plnenia: 2 x ročne (prvý pracovný deň v mesiaci máj a október príslušného roka)**

* umytie a vysušenie okien a presklených stien – 500 m2 a plastových žalúzií – 47 m2

Plocha v m2 predstavuje obojstranné umytie bez potreby použitia horolezeckej techniky.

**Časť 3. Sklady, technické miestnosti a exteriérová údržba**

Upratovanie sa bude realizovať za prítomnosti poverenej osoby objednávateľa, ktorý dané miestnosti sprístupní.

***3.1 Sklady a technické miestnosti***

*Výmery a špecifikácia upratovaných plôch:*

|  |  |  |  |
| --- | --- | --- | --- |
|  | **Sklady, technické miestnosti** | **Keramika** | **betón/PVC** |
| 1. NP | 80,4 | 1,30 | 79,10 |
| Prízemie | 549,55 | 2,60 | 546,95 |
| **SPOLU v m2** | **629,95** | **3,90** | **626,05** |

**Rozsah plnenia: 1 x týždenne**

* zametanie a umývanie dotačného boxu a predtrezoru - 135 m2

**Rozsah plnenia: 3 x ročne**

* údržba (zametanie, čistenie, umývanie) archívov, skladov, kotolne, vzduchotechniky, miestnosti, kde sa nachádza transformátor a dieselagregát, serverovne a skladu CO a príslušného WC

**Rozsah plnenia: 2 x ročne**

* zametanie dotačného dvora – 145 m2

**Rozsah plnenia: 1 x ročne**

* umývanie 2 brán v dotačnom boxe – 3 ks

***3.2 Údržba exteriérových priestorov***

*Frekvencia a špecifikácia požadovaných služieb:*

**Rozsah plnenia: 2 x ročne (marec-apríl a október-november)**

* jarná a jesenná údržba chodníka a parkoviska (zametanie lístia podľa potreby), vysýpanie smetí, zametanie pred vchodom do budovy, schodov a parkoviska, dotačných boxov, údržba krovín, ošetrenie stromov, ničenie burín a machov pred budovou, odstránenie opadaného lístia (žiadne zelené plochy nie sú špecifikované v celkovej ploche) – 160 m2

**Rozsah plnenia: podľa potreby od októbra do marca (v prípade sneženia, bez vyžiadania)**

* zabezpečenie schodnosti komunikácií pre peších – 240 m2 a zjazdnosti priľahlých komunikácií a parkovísk

- vykonať očistu chodníka - 54 m2, odstránením snehu a námrazy ,a to v šírke 1,5 m až do rozsahu celej šírky chodníka odhrnutím na kraj vozovky, tak aby neboli zatarasené priechody pre chodcov, vjazdy a vstupy do budov

- vykonať odstránenie snehu a zľadovatených plôch zo schodov do budovy – 2 m2 a parkoviska – 184 m2, posyp inertným materiálom (piesok, drvina, ekologická soľ a pod.) – 32 m2 a odvoz snehu (je možné uskladnenie posypovej soli).

**Príloha č. 2**

**k Zmluve na poskytovanie upratovacích služieb pre expozitúru Nové Zámky č. C-NBS1-000-104-404**

**Špecifikácia jednotkových cien**

**Tabuľka č. 1 – Upratovanie kancelárskych priestorov**

|  |  |  |  |  |  |
| --- | --- | --- | --- | --- | --- |
| **P. č.** | **Názov položky služby** | **Rozsah/**  **mno žstvo** | **JC v EUR**  **bez DPH**  **za 1 mesiac za m2** | **Cena za položku v EUR bez DPH**  **za 1 mesiac** | **Cena za položku v EUR bez DPH za 1 rok** |
| 1.1 | Chodby, vestibuly, schodiská | 98,45 m2 |  |  |  |
| 1.2 | Kancelárie, zasadačky a pokladničná zóna | 353,45 m2 |  |  |  |
| 1.3 | Sociálne zariadenia – 7 ks | 40,95 m2 |  |  |  |
| 1.4 | Kuchynky– 2 ks | 19,10 m2 |  |  |  |
| Cena celkom za upratovanie kancelárskych priestorov za 1 rok v EUR bez DPH | | | | |  |

**Tabuľka č. 2 - Umývanie okien a presklených výplní**

|  |  |  |  |  |
| --- | --- | --- | --- | --- |
| **P. č.** | **Názov položky služby** | **Počet/**  **frekvencia** | **JC v EUR bez DPH za 1 rok** | **Cena za položku v EUR bez DPH**  **za 1 rok** |
|  | Umývanie okien a presklených výplní  (500 m2) | 2 x ročne |  |  |
| Cena celkom za umývanie okien a presklených výplní za 1 rok v EUR bez  DPH | | | |  |

**Tabuľka č. 3 – Upratovanie skladov, technických miestností a exteriérová údržba**

|  |  |  |  |  |
| --- | --- | --- | --- | --- |
| **P. č.** | **Názov položky služby** | **Počet/**  **frekvencia** | **JC v EUR bez DPH za 1 rok** | **Cena za položku**  **v EUR bez DPH**  **za 1 rok** |
| 3.1 | Upratovanie dotačného boxu a predtrezoru (135 m2) | 1x týždenne |  |  |
|  | Údržba technologických priestorov (350 m2) | 3 x ročne |  |  |
|  | Upratovanie dotačného dvora (145 m2) | 2 x ročne |  |  |
| 3.2 | Údržba exteriérových priestorov – jar/jeseň | 2 x ročne |  |  |
|  | Zimná údržba október - marec | podľa potreby |  |  |
| Cena celkom za upratovanie skladov a technických miestností a exteriérová úrdžba za 1 rok v EUR bez DPH | | | |  |

**Tabuľka č. 4 - Celková cena za predmet zmluvy v eurách bez DPH**

|  |  |  |  |
| --- | --- | --- | --- |
| **P. č.** | **Názov položky služby** | **Cena za položku**  **v EUR bez DPH**  **za 1 rok** | **Cena za položku**  **v EUR bez DPH**  **za 4 roky** |
| **1.1-1.4** | Cena celkom za upratovanie kancelárskych priestorov za 1 rok v EUR bez DPH  (z tabuľky č. 1) |  |  |
| **2.** | Cena celkom za umývanie okien a presklených výplní za 1 rok v EUR bez DPH  (z tabuľky č. 2) |  |  |
| **3.1- 3.2** | Cena celkom za upratovanie skladov a technických miestností a exteriérovej údržby za 1 rok v EUR bez DPH  (z tabuľky č. 3) |  |  |
| **Celková cena za predmet zmluvy v eurách bez DPH** | | |  |

\*V cene sú zahrnuté všetky náklady poskytovateľa spojené s plnením predmetu zmluvy.

**Príloha č. 3**

**k Zmluve na poskytovanie upratovacích služieb pre expozitúru Nové Zámky č. C-NBS1-000-104-404**

**Zoznam subdodávateľov**

V súlade s ustanovením § 41 ods. 3 zákona o verejnom obstarávaní objednávateľ požaduje od poskytovateľa, aby v čase uzavretia tejto zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra,
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

|  |  |  |
| --- | --- | --- |
| Subdodávateľ | | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |

V prípade, ak poskytovateľ nebude mať subdodávateľov uvedie túto skutočnosť v tejto prílohe.